For å støtte opp om Norsk Militær Tattoo som et viktig bindeledd mellom Forsvaret og et bredt publikum, ble det i 2006 etablert et råd. Rådets offisielle navn var «Board of Protectors» og hadde som hovedfunksjon å bistå arrangementsledelsen og Forsvarets musikk med å videreutvikle arrangementet, og ikke minst å sikre at dets høye internasjonale standard ble opprettholdt. Leder for rådet, som var aktivt inntil 2014, var den til enhver tid sittende Forsvarssjef. I rådet har blant andre følgende sittet: general Arne Solli, general Sverre Diesen, general Harald Sunde, Admiral Haakon Brun-Hanssen, Jørgen Kosmo, Petter Jansen, generalløytnant Svein-Ivar Hansen, generalløytnant Erik Gustavson og brigader John Einar Hynaas.